**Πρόταση Σειράς Μαθημάτων στα σχετικά Τμήματα του ΕΜΠ**

Αγαπητοί Συνάδελφοι,

Με βάση την εμπειρία που έχω στη διερεύνηση όψεων της Κοινωνίας της Πληροφορίας και ευρύτερα της Κοινωνίας και της Οικονομίας της Γνώσης ως επιστημονικός υπεύθυνος για δεκαπέντε χρόνια της διεπιστημονικής ερευνητικής Ομάδας για την Τεχνολογική, Οικονομική και Στρατηγική Ανάλυση της Κοινωνίας της Πληροφορίας (**INFOSTRAG** – [www.infostrag.gr](http://www.infostrag.gr)) του Εργαστηρίου Βιομηχανικής και Ενεργειακής Οικονομίας (ΕΒΕΟ) του ΕΜΠ προτείνω την οργάνωση και πραγματοποίηση μαθημάτων που θα έχουν ως περιεχόμενο την:

* **Παραγωγή και Αξιοποίηση Ανοιχτού Περιεχομένου (Open Data):** Η παραγωγή και χρήση κοινού ανοιχτού περιεχομένου δίνει τη δυνατότητα παραγωγής καινοτόμων υπηρεσιών τόσο από το δημόσιο όσο και από τον ιδιωτικό τομέα με αποτέλεσμα την αποτελεσματικότερη και αποδοτικότερη λειτουργία τους και κατ’επέκταση την εξοικονόμηση δημόσιων δαπανών και την αύξηση της ανταγωνιστικότητας των επιχειρήσεων. Επίσης, το ανοιχτό περιεχόμενο διευρύνει τις δυνατότητες πρόσβασης σε πληροφορία και γνώση από το ανθρώπινο δυναμικό όλων των βαθμίδων εκπαίδευσης (καθηγητές-δάσκαλοι, φοιτητές-μαθητές). [Ενδεικτικά links: <http://ocw.mit.edu/index.htm>, <http://wikieducator.org/OERF:Home>], http://openlearn.open.ac.uk/course/view.php?id=3636]
* **Ανάπτυξη και Χρήση Ανοιχτού Λογισμικού (Open Source):** Η χρήση Ανοιχτού Λογισμικού από τους δημόσιους οργανισμούς και τις ιδιωτικές επιχειρήσεις μπορεί να συμβάλλει στην εξοικονόμηση πόρων από αυτούς αλλά και να αποτελέσει ευκαιρία για τη δημιουργία και ανάπτυξη νέων επιχειρήσεων πληροφορικής που θα χαρακτηρίζονται από ένταση γνώσης. [Ενδεικτικά links: <http://hbswk.hbs.edu/item/5544.html>, http://www.ischool.berkeley.edu/courses/296a-osdddi]
* **Αξιοποίηση Ανοιχτών Αρχιτεκτονικών (Open Hardware):** Αφορά την παραγωγή και χρήση μηχανών, συσκευών και άλλων υλικών προϊόντων, τα σχεδιαστικά χαρακτηριστικά-προδιαγραφές των οποίων είναι δημόσια διαθέσιμα με αποτέλεσμα οποιαδήποτε ιδιωτική επιχείρηση ή δημόσιος οργανισμός να μπορεί με χαμηλό κόστος να παράγει, τροποποιεί, χρησιμοποιεί και να διανέμει τέτοιου είδους εξοπλισμό με προφανή οφέλη αποδοτικότερης λειτουργίας και ανταγωνιστικότητας. [Ενδεικτικά links: [Ενδεικτικά links: <http://www.openhardwaresummit.org/documentation-2011/>, <http://p2pfoundation.net/Open_Hardware>[[c]](https://mail.google.com/mail/?ui=2&view=bsp&ver=ohhl4rw8mbn4" \l "133b17315f1a6b5e_cmnt3)]

Τέτοιου είδους μαθήματα διδάσκονται σε πολλά Πανεπιστήμια του εξωτερικού τόσο σε προπτυχιακό όσο και σε μεταπτυχιακό επίπεδο αλλά και σε προγράμματα δια βίου μάθησης.

Θα έλεγα ότι η πραγματοποίηση αυτών των μαθημάτων θα έχει μεγάλη χρησιμότητα και ωφελιμότητα καθώς αφορούν θέματα που σχετίζονται με εύκολη χαμηλού κόστους πρόσβαση σε γνώση και υποδομές από τη δημόσια διοίκηση, τον ιδιωτικό τομέα και την εκπαίδευση γεγονός ιδιαίτερα σημαντικό τη σημερινή περίοδο, η οποία χαρακτηρίζεται από περιορισμένη διαθεσιμότητα κάθε είδους πόρων.